Okiku asin an Kinaban

Okiku asin an Kinaban  ay sarong pelikula na jidaigeki sa Japan sa direksyon ni Junji Sakamoto. 

 Balangkas 
Ini ay nangyari sa panahon kan Bakumatsu asin may duwang lalaki, si Chūji asin Yasuke, na nagkokolekta ning mga ati kan tawo sa luwas kang kaharongan sa Edo (ngunyan Tokyo) asin ini tigdadara sa bukid sa may probinsya para ipabakal bilang pataba. Sarong aldaw na tiguran, nakilala ninda si Okiku, an aki na babayi kan  Matsumura Genbei asin nagtutukdo sa mga aki kun pano magbasa asin magsurat. Si Genbai ay nasangkot sa pipirang pakana sa politika na tigganap kan kasagsagi ning katapusan kan shogunate, asin tiggadan kan ibang samurai. Tigsubukan siyang isalbar ni Okiku, kaso siya mismo nahiwa sa may halanuhan, asin kan siya nakaligtas nawara an saiyang boses. Sa kahabuan niyang maghali sa saiyang sadit na istaran, sa huri si Okiku ay nakaluwas sa kinaban sa paagi kan pagkamoot ni Chūji. Siya nagbalik sa pagtutukdo sa mga aki, tinatawan ning diin an kahalagahan kan tataramon na "kinaban". 

 Mga Tauhan 

 Haru Kuroki nagganap ki Okiku
 Kanichiro nagganap ki Chūji
 Sosuke Ikematsu nagganap ki Yasuke
 Kōichi Satō nagganap ki Matsumura Genbei
 Renji Ishibashi nagganap ki Magoshichi
 Claude Maki nagganap ki Kijun, sarong padi

 Pagtanggap 
Okiku asin an Kinaban (Okiku and the World) ay tiggawaran ning Kinema Junpo Award for Best Film of the Year kan taong 2023 sa poll kan magasin kan mga kritiko kan pelikula. Naggana man si Sakamoto ning Kinema Junpo Award for Best Screenplay. Sa Mainichi Film Awards, an pelikula naggana ning Best Picture, Best Screenplay, asin Best Sound Recording. 

 Mga Sanggunian 

 MOVIE WALKER PRESS (sa Nihonggo). Ika 19 kan Pebrero 2024. Nakua kan ika 7 kan Abril 2025. 
 - (sa Nihonggo). Ika 19 kan Enero 2024. Nakua kan ika 7 kan Abril 2025.

 Panlabas na link 

 Okiku asin an Kinaban sa IMDb